ໃນຕອນເຊົ້າຂອງວັນທີ 25 ສິງຫາ 2021 ຄະນະໂຄສະນາອົບຮົມແຂວງ ໄດ້ຈັດພິທີເຊື່ອມຊຶມເອກະສານ ມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ ຢ່າງເປັນທາງການທີ່ຫ້ອງປະຊຸມ ຄະນະໂຄສະນາອົບຮົມແຂວງ. ພາຍໃຕ້ການເປັນ ປະທານຂອງ ສະຫາຍ ມໍ ຊົງ ກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ ເຊິ່ງມີຄະນະພັກ, ຫົວໜ້າຂະແໜງ, ຮອງຫົວໜ້າຂະແໜງ ແລະ ສະມາຊິກພັກ-ພະນັກງານ ພາຍໃນເຂົ້າຮ່ວມທັງໝົດ 19 ສະຫາຍ, ຍິງ 6 ສະຫາຍ.
ພິທີເຊື່ອມຊຶມເອກະສານ ມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ ແມ່ນແນໃສ່ສຶກສາອົບຮົມໃຫ້ພະນັກງານ-ສະມາຊິກ ພາຍໃນຄະນະໂຄສະນາອົບຮົມ ມີທັດສະນະແນວຄິດປ່ຽນແປງໃໝ່ ຢ່າງໜັກແໜ້ນ, ຍົກສູງຫຼັກໝັ້ນການເມືອງ, ມີນໍ້າໃຈເສຍສະຫຼະ ແລະ ຍຶດໝັ້ນອຸດົມການປະຕິວັດຂອງພັກ, ຕ້ານ ແລະ ແກ້ໄຂແນວຄິດຄໍາພີ, ອາດຍາສິດ ເອກະຊົນ, ເດັດດ່ຽວແກ້ໄຂການເສື່ອມຖອຍດ້ານແນວຄິດ, ຄຸນທາດການເມືອງ ແລະ ຄຸນສົມບັດສິນທໍາປະຕິວັດ; ສ້າງຄວາມເປັນເອກະພາບພາຍໃນໜ່ວຍພັກ, ເສີມຂະຫຍາຍສະຕິປັນຍາ, ຫົວຄິດປະດິດສ້າງ, ສ້າງຄວາມຮັບຮູ້ເຂົ້າໃຈ ກ່ຽວກັບການສ້າງການຫັນປ່ຽນໃໝ່ດ້ານຈິນຕະນາການ ແລະ ເຄື່ອນໄຫວວຽກງານຕົວຈິ່ງສູ່ຮາກຖານບ້ານໃຫ້ແທດ, ມີປະສິດທິຜົນ ແລະ ນໍາຜົນປະໂຫຍດມາສູ່ປະຊາຊົນ ແລະ ປະເທດຊາດຢ່າງແທ້ຈິງ ຕໍ່ກອງປະຊຸມໃຫຍ່ ຄັ້ງທີ XI ຂອງພັກ. ນອກນັ້ນໃນກອງປະຊຸມຍັງໄດ້ຜ່ານກົດລະບຽບ ຂອງພັກປະຊາຊົນປະຕິວັກລາວ ສະໄໝທີ XI.
ເພື່ອຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງ ໃຫ້ປະກດຜົນເປັນຈິງນັ້ນສໍາຂົງເຂດພັກ-ພະນັກງານ ສະເພາະແມ່ນວຽກງານໂຄສະນາອົບຮົມແຂວງ ສະຫາຍ ມໍ ຊົງ ກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ ໄດ້ຮຽກຮ້ອງມາຍັງສະມາຊິກພັກ-ພະນັກງານ ຈົ່ງນໍາເນື້ອໃນຈິດໃຈຂອງມະຕິດັ່ງກ່າວ ໄປຈັດຕັ້ງຜັນຂະຫຍາຍ, ມູນໃຊ້ເຂົ້າວຽກງານທີ່ຕົນຮັບຊອບຢ່າງປະດິດສ້າງ ເປັນຕົ້ນຫັນເປັນແຜນການ, ແຜນງານ, ໂຄງການລະອຽດ ພ້ອມທັງສືບຕໍ່ຄົ້ນຄ້ວາຮໍ່າຮຽນແນວທາງນະໂຍບາຍຂອງພັກ, ຄຸນສົມບັດສິນທໍາປະຕິວັດ, ເປັນເສນາທິການໃຫ້ແກ່ຄະນະພັກຂັ້ນເທິງ.
ຫນ່ວຍກູ້ໄພ: 1624
ມີ 2 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌